open-index/open-wikipedia-markdown huggingface dataset:
Ljungblut

**Ljungblut** er soloprosjektet til den norske musikeren Kim Ljung. Ljung er mest kjent som låtskriver og bassist i bandene Seigmen og Zeromancer. Under artistnavnet Ljungblut har han gitt ut platene *The other side of all things* (2005), *Capitals* (2007) og *Over skyene skinner alltid solen* (2011).

## Historie

Ljungblut ble startet i 2004. Kim Ljung som da også var låtskriver, tekstforfatter og bassist i bandene, Seigmen og Zeromancer, trengte et alter ego for mer personlige og melankolske idéer. Det som var tenkt som en firespors EP, ble til dobbeltalbumet *The other side of all things* (2005). Albumet ble trykket opp i 1000 eksemplarer, som en gavepakke til den trofaste fansen. Et nedstrippet og melodiøst album hvor Ljung slipper lytteren nærmere, med en ærlighet og en sterk melankolsk nerve som skal bli et varmemerke for bandet. 

Albumet ble senere utgitt på vinyl og da som to enkle utgivelser: *The other side of all things* og *Influences for a new album*.  

Ljungblut skulle være en avstikker, men låtene fortsatte å komme til Kim Ljung. I 2007 kom albumet *Capitals*. I 2011 overrasker Ljung med å vende tilbake til morsmålet og slippe *Over skyene skinner alltid solen*, med låter på norsk for første gang siden platina-selgende *Metropolis* i 1995. Med seg har han nå fått en gjeng nære venner og musikere; Dan Heide (gitar), Sindre Pedersen (bass), Joakim Brendsrød (tangenter) og Ted Skogmann (trommer). *Over skyene skinner alltid solen* er en organisk og sterk plate der den særegne lyden av Ljungblut blir gitt større spillerom enn noen gang. 

Bandet spilte i 2011 sine to første og hittil eneste konserter, på Total i Tønsberg, klubben som er oppkalt etter Seigmens legendariske tredjealbum. Begge konsertene ble utsolgt. 

Konserten og forberedelsene til den ble behørig dokumentert av fotograf, Eirik Aspaas. Dette resulterte i en bokutgivelse inkl. CD med opptak av flere låter fra konsertene. 

I 2016 gikk bandet i studio og spilte inn hele albumet *Ikke alle netter er like sorte* live i Athletic Sound Studio i Halden. Albumet ble mikset og co-produsert av Alex Møklebust. 

Dette var Kim Ljungs tjuende album som låtskriver og tekstforfatter.

I 2018 spilte bandet inn albumet *Villa Carlotta 5959*. Ti låter ble spilt inn live i salen inne i fjellet på Haugarock i Tønsberg. Den 2. november ble albumet sluppet på vinyl, CD og digitalt på Karisma Records. To singler ble sluppet på forhånd: *Hasselblad* og *235*. 

Bandet bestemte seg igjen for å spille konserter i kjølvannet av albumslippet. Tre eksklusive konserter ble spilt: 9. og 10. november på Papirhuset i Tønsberg, og 12. november på Kulturkirken Jakob i Oslo.
Årets gründerkvinne

**Årets gründerkvinne** er en norsk næringslivspris etablert i samarbeid mellom Nærings- og handelsdepartementet og Innovasjon Norge. Prisen ble første gang tildelt i 2009, da til Gry Cecilie Sydhagen for hennes arbeid for bedriften *Metizoft AS*. Prisen skiftet navn til **Female Entrepreneur** i 2016.

Prisen på 1 million kroner tildeles på bakgrunn av søknader fra kandidater. I vurderingen av søknadene vektlegges det at forretningsideen er et nyskapende vekstprosjekt. Gründerens rolle i bedriften er avgjørende, samt bedriftens økonomiske utvikling og internasjonale vekstpotensiale. 
 
Prisen er en stimulanse- og inspirasjonspris for kvinnelige gründere og presenteres ikke som et likestillingstiltak.

## Vinnere
* 2009: Gry Cecilie Sydhagen med bedriften *Metizoft AS*.
* 2010: Elisabet Norderup Michelson med bedriften *Elmico AS*.
* 2011: Silje Vallestad med bedriften *Bipper Communications AS*.
* 2012: Siri D. Skøien med bedriften *Comlight AS*.
* 2013: Ragnhild Wik og Linda Walsøe med bedriften *Wik & Walsøe*.
* 2014: Kriss Rokkan Iversen og Kjersti Eline Tønnessen Busch med bedriften Salt Lofoten AS.
* 2016: Kathrine Molvik med bedriften FeC AS
* 2017: Nuria Espallargas med bedriften Seram Coatings.
* 2018: Grete Sønsteby med bedriften N2 Agri.
* 2019: Sigrun Syverud med bedriften Fjong.

## Referanser




## Eksterne lenker
* innovasjonnorge.no, Silje er årets kvinnelige gründer
Jamie Walters

**James Leland Waters jr.** (født 1969) er en amerikansk skuespiller, artist og plateprodusent.

Han hadde en rolle i ungdomsserien *[[Beverly Hills 90210]]*. Som plateartist gjorde han seg først bemerket med singelen «*How Do You Talk To An Angel*» (1992). Deretter var han en stund medlem av boybandet New Kids on the Block, før han ble relansert som soloartist i 1994.

## Referanser


## Eksterne lenker
* 
* 
* 
*
Tweet4tweet

***tweet4tweet*** er et norsk studiobasert humorprogram som ble sendt på NRK3 i 2012. Her skulle programleder Jenny Skavlan ta for seg ting som var trendy på internett. Med seg hadde hun to «lagkapteiner», Hasse Hope og Øivind Vogt, som skulle ha med seg to gjester som var aktive på sosiale medier. Temaet var ukens største snakkiser på Facebook, Twitter og i «bloggosfæren»; med fokus på sentrale elementer som statusoppdateringer, «tweets» og «likes».

Serien hadde lave seertall og fikk hard medfart av TV-anmelderne.

## Episodene

## Mottakelse
Programmet fikk dårlige anmeldelser i pressen; Den fikk terningkast 2 i VG og terningkast 1 i Dagbladet. 

78 728 seere fikk med seg premieren, noe som utgjorde en markedsandel på 4,9 prosent. Seertallene for den andre sendingen i programserien viste en nedgang på 18 prosent, noe som tilsvarer et seertall på 65&nbsp;000 og en markedsandel på 4 prosent. De siste tre episodene lå på ca. 33 000 seere i snitt, og programmet hadde derved mistet nærmere 60 % av seerne siden premieren.

## Referanser


## Eksterne lenker
*
Senlatin

**Senlatin** eller **den senlatinske periode** varte fra omtrent 200&nbsp;e.&nbsp;Kr. til omtrent 600&nbsp;e.&nbsp;Kr./700&nbsp;e&nbsp;Kr og etterfølger den klassiske latinen.

Senlatinen inneholder en rekke vulgarismer. Den følges av middelalderlatin og romanske språk.

## Referanser


## Se også
*Latin
*Vulgærlatin
Bridesmaids

***Bridesmaids*** er en amerikansk filmkomedie fra 2011, regissert av Paul Feig. Filmen er skrevet av Kristen Wiig og Annie Mumolo, og har Wiig, Maya Rudolph, Rose Byrne,  Melissa McCarthy, Ellie Kemper, og Wendi McLendon-Covey i hovedrollene.

Filmen ble en økonomisk suksess, og har spilt inn $288,4 millioner med et budsjett på $32,5 millioner.

Filmen ble nominert til Golden Globe for beste film (komedie eller musikal).

## Handlingsreferat
Annie Walker er en enslig kvinne i midten av tretti-årene, bosatt i Milwaukee. Etter at hennes bakeri går konkurs sviktet på grunn av lavkonjunktur, forlater kjæresten henne, og Annie mister alle sparepengene sine. Hun må finne seg en annen jobb i en smykke-butikk, og dele en leilighet med Gil og søsteren Brynn. Annie har et tilfeldig seksuelt forhold til den selvopptatte Ted (spilt av Jon Hamm) men håper på noe mer i forholdet deres. Hennes beste venninne Lillian blir forlovet, og ber Annie være hennes forlover.

På en fest møter Annie hennes brudepiker. Deriblant den rike og sofistikerte Helen. Annie og Helen blir øyeblikkelig misunnelige på hverandres vennskap med Lillian, som overtaler dem til å tilbringe tid sammen. Annie tar Lillian og brudepikene til en restaurant før hun besøker en elegant brudebutikk, hvor Helen bruker sin innflytelse for å få adgang fordi Annie glemte å reservere på forhånd. Annies forslag til utdrikningslag blir nedstemt, til fordel for en reise til Las Vegas planlagt av Helen. Annie nekter å akseptere en fly-billett fra Helen, og bestiller billett på egen hånd. Men flyet må nødlande i Wyoming, og de tar en buss hjem. 

Annie fortsetter å håpe på et forhold til Ted, men møter Nathan Rhodes som oppfordrer henne til å åpne et nytt bakeri. Etter en romantisk natt sammen, overrasker han henne med baker-varer. Men Annie blir overveldet og går sin vei. Hun får sparken fra smykke-butikken. I tillegg blir hun sparket ut av leiligheten, og tvunget til å flytte inn hos moren sin. Annie reiser hjem til Helen i Chicago, men krangler innbitt med både Lillian og Helen. Lillian sparker henne ut av hjemmet sitt, og ønsker henne ikke lenger til bryllupet sitt. På vei hjem er Annie involvert i en bilulykke. Nathan, en politi-betjent, kommer dit og kjefter på Annie for ikke å fikse baklysene på bilen sin - eller ta ansvar for hennes eget liv. Annie beskylder ham for å bare være interessert i henne for sex. Annie får også problemer med kjæresten Ted, og de slår opp med hverandre. 

## Rolleliste
* Kristen Wiig som Annie Walker
* Maya Rudolph som Lillian Donovan
* Rose Byrne som Helen Harris
* Melissa McCarthy som Megan Price
* Wendi McLendon-Covey som Rita
* Ellie Kemper som Becca
* Chris O'Dowd som Nathan Rhodes
* Jill Clayburgh som Judy Walker
* Matt Lucas som Gil
* Rebel Wilson som Brynn
* Michael Hitchcock som Don
* Tim Heidecker som Douglas Price
* Ben Falcone som Jon
* Dana Powell som Claire
* Mitch Silpa som Steve
* Terry Crews som Rodney
* Franklyn Ajaye som Lillian's far.

## Referanser

## Eksterne lenker
* 
*
Trangmunnfrosker

Se tekst

**Trangmunnfrosker** er en familie frosker som finnes i tropiske strøk over hele verden, selv om de har begrenset utbredelse i Australia. Nye arter oppdages stadig, og trangmunnfroskene er en av de største familiene av springpadder, med hele 68 forskjellige slekter fordelt på 9 underfamilier. De er den vanliste froskegruppen på Ny-Guinea og Madagaskar. Familien særmerker seg med å ha et begrenset rumpetrollstadie og til å med mangle det hos mange av artene.

## Bygning
Det finnes to hovedtyper av kroppsformer hos trangmunnfroskene. Noen av den har svært bred kropp og en liten munn (derav navnet på familien). Disse lever i all hovedsak av maur og termitter. De andre trangmunnfroskene har en mer normal kroppsbygning, og lever av diverse små virvelløse dyr slik som de fleste frosker. De alle fleste av dem er ganske små dyr, fra 1,5 cm og nedover, selv om det finnes noen større arter. Den minste arten, *[[Paedophryne amauensis]]* er bare 7,7 millimeter lang som voksen, og er verdens minste kjente virveldyr.

## Formering
Mange trangmunnfrosker har sterkt reduserte rumpetrollstadier eller direkte utvikling, der eggene klekker til en liten, fullt utviklet frosk. Mange av disse artene er trelevende og legger egg på fuktige steder i trær slik at de aldri trenger komme ned på bakken. Slekten *[[breviceps]]* er gravende arter som holder til i Afrika. Mange av disse legger eggene i huler de graver ut. Hos trangunnfrosker med rumpetroll mangler mange mange arter de typiske horntennene som de fleste rumpetroll har.

## Inndeling
Familien omfatter over 500 arter fordelt på 9 slekter. Slektene er:

Asterophryinae
Brevicipitinae
Cophylinae 
Dyscophinae 
Genyophryninae 
Melanobatrachinae 
Microhylinae 
Phrynomerinae 
Scaphiophryninae

## Referanser

## Eksterne lenker
*
Beni Haroun-demningen

** Beni Haroun-demningen** er en demning for vannforsyning og irrigasjon i Algerie, anlagt i elva El Kabir. Anlegget ligger 40 km nord-nordvest for storbyen Constantine. Den er designet av Tractebel, og bygget av selskapet Dragados y Construcciones SA. Eier er det statlige dambyrået ANB.

Demningen er en betong gravitasjonsdam av typen RCC. Dammen er 118 meter høy og 714 meter lang. Resevoaret rommer inntil 963 millioner m³.

## Se også
* Liste over verdens største vannkraftverk

## Eksterne lenker
* Prosjektside om anlegget – RCC Dams. Besøkt 13. januar 2012.
* MD&A database over RCC betongdemninger, Algerie - besøkt 8. januar 2012.
50/50 (2011)

***50/50*** er en amerikansk dramakomedie fra 2011, regissert av Jonathan Levine. 

Filmen handler om Adam Leraner, som blir diagnostisert med en sjelden type kreft, og hvordan han takler usikkerheten rundt utfallet. 

Filmen er løst basert på manusforfatteren Will Reiser egen sykdom.

Hovedrollen spilles av Joseph Gordon-Levitt, mens andre roller blir spilt av Seth Rogen og Anna Kendrick.

Filmen ble nominert til Golden Globe for beste film (komedie eller musikal).

## Handling
Adam Lerner er en 27 år gammel radio-ansatt fra Seattle. Etter å ha opplevd sterke smerter i ryggen, får Adam vite kreft-svulst, og må gjennomgå cellegift-behandling. Han ser på Internett at overlevelsesraten for diagnosen hans er 50 / 50. Etter at Adam avslører dette, tilbyr hans emosjonelle mor Diane, som pleier ektemannen sin med Alzheimers sykdom, å ta seg av ham. Men Adam avslår dette, fordi Rachael allerede har lovet å gjøre dette.

På en av behandlingene hans møter han Mitch og Alan, to eldre kreft-pasienter som også gjennomgår cellegift-behandling - og de blir snart venner. Rachael er ukomfortabel under behandlingene, og er ofte sen med å hente ham etterpå. Hun skaffer også en greyhound, ved navn «Skeletor» som kjæledyr. Bestevennen Kyle forsøker å holde moralen oppe, hjelper Adam med å barbere hodet, og åpenlyst bruke vennens sykdom for å plukke opp kvinner. Men Kyle oppdager at Rachael kysser en annen mann ved et galleri. Hun blir deretter tvunget til å tilstå sin utroskap. Adam slår opp med henne. Han går deretter på byen sammen med Kyle.

I mellomtiden blir Adam behandlet av en ung, uerfaren terapeut, Katherine McKay, en doktorgradskandidat som gjør det kliniske aspektet av avhandlingen hennes ved det samme sykehuset. Når Mitch dør blir Adam oppskaket, og kort tid senere får han beskjed om at han må gjennomgå en risikabel operasjon. Adam anklager Kyle for tilsynelatende ikke å ta tilstanden hans på alvor, og bruke dette for hans egen vinning. Men senere oppdager Adam en bok Kyle skaffet seg om kreft. Boken er fylt med blant annet notater, og uthevede avsnitt. Han innser at Kyle oppriktig bryr seg om ham, og har oppriktig forsøkt å hjelpe ham helt siden han fikk diagnosen sin.

## Rolleliste
* Joseph Gordon-Levitt som Adam Lerner
* Seth Rogen som Kyle Hirons
* Anna Kendrick som Katherine McKay
* Bryce Dallas Howard som Rachael
* Anjelica Huston som Diane Lerner
* Serge Houde som Richard Lerner
* Andrew Airlie som Dr. Ross
* Matt Frewer som Mitch Barnett
* Philip Baker Hall som Alan Lombardo
* Donna Yamamoto som Dr. Walderson
* Sugar Lyn Beard som Susan
* Yee Jee Tso som Dr. Lee
* Sarah Smyth som Jenny
* Peter Kelamis som Phil

## Eksterne lenker
* 
*
The Artist

***The Artist*** er en fransk stum romantisk komedie og periodedrama fra 2011, regissert av Michel Hazanavicius. Hovdrollene spilles av Jean Dujardin og Bérénice Bejo.

Filmen er i svarthvitt, og uten tale i store deler av handlingen. Den ble belønnet med Oscar for beste film under den 84. Oscar-utdelingen.

## Handling
Filmens handling foregår i Hollywood mellom 1927 og 1932, og følger en mannlig stumfilmstjerne på slutten av sin karriere, og en ung skuespillerinne på begynnelsen av sin. 

## Medvirkende

* Jean Dujardin i rollen som George Valentin
* Bérénice Bejo i rollen som Peppy Miller
* Uggie i rollen som Jack (hunden)
* John Goodman i rollen som Al Zimmer
* James Cromwell i rollen som Clifton
* Missi Pyle i rollen som Constance
* Penelope Ann Miller i rollen som Doris
* Malcolm McDowell i rollen som butler
* Bitsie Tulloch i rollen som Norma
* Beth Grant i rollen som Peppys hushjelp
* Ed Lauter i rollen som Peppys første sjåfør
* Jen Lilley i rollen som tilskuer
* Nina Siemaszko i rollen som beundrende dame
* Jewel Shepard i rollen som Flapper Starlet
* Basil Hoffman i rollen som auksjonarius
* Ben Kurland i rollen som casting-assistent
* Ken Davitian i rollen som Pawnbroker

## Priser og nominasjoner

Filmen har blant annet vunnet følgende priser:

* Filmfestivalen i Cannes 2011
** Prix d'interprétation masculine: Jean Dujardin
* Golden Globe 2012: Filmen ble nominert til seks Golden Globe-priser, og vant i tre klasser:
** Beste film (komedie eller musikal)
** Beste originalmusikk: Ludovic Bource 
** Beste mannlige skuespiller – komedie eller musikal: Jean Dujardin 
* Césarprisen: Filmen har vunnet seks priser i den franske konkurransen 2012, deriblant som beste film
* Oscarutdelingen 2012: Filmen  og utøverne ble nominert i tilsammen ti kategorier under den 84. Oscar-utdelingen 2012, hvorav den vant i fem:
** Oscar for beste film
** Oscar for beste regi: Michel Hazanavicius
** Oscar for beste mannlige hovedrolle: Jean Dujardin
** Oscar for beste originalmusikk: Ludovic Bource
** Oscar for beste kostymedesign: Mark Bridges

Flmen har dessuten blant annet blitt nominert til følgende:
* 10 Oscar-priser
* 10 BAFTA-priser

## Referanser


## Eksterne lenker
*
Brille (TV-program)

***Brille*** er et norsk kunnskapsbasert underholdningsprogram som gikk på TV fra 2012 til 2021 (først på NRK og fra 2013 på TVNorge). *Brille* kan beskrives som et studiobasert spørreprogram som blander humor og vitenskap. Programmet ble ledet av Harald Eia frem til 2019 og av Einar Tørnquist fra 2020 til 2021. Bård Tufte Johansen var fast paneldeltaker frem til sesong ni. 

Konseptet går ut på at programlederen gir deltakerne diverse utfordringer. De skal så resonnere seg frem til riktigst – eller morsomst – svar, og får poeng deretter. Oppgavene handlet oftest om merkverdige fenomener fra hele verden og tar ofte utgangspunkt i et bilde eller fysisk gjenstand som programlederen viser deltakerne. Det er fire deltakere fordelt på to lag.

## Seertall og mottakelse
Premieren ble sett av  og hadde en markedsandel på 44,6 %, mens sesongsnittet lå på rundt . Premieren av andre sesong ble sett av .

Premieren av tredje sesong (og første på TVNorge) ble sett av . Premieren av fjerde sesong ble sett av . Premieren av femte sesong ble sett av 200 000.

Aftenpostens anmelder gav den terningkast 5  mens Dagbladets anmelder gav den terningkast 4.

Serien og programlederne Harald Eia og Einar Tørnquist er per 2021 blitt nominert til totalt ti Gullrutepriser uten å ha vunnet noen.

## Episodeoversikt

## Gjesteopptredener
Pr. 12. oktober 2021 har følgende personer gjestet programmet opptil flere ganger:

**57 opptredener**
* Egil Hegerberg

**34 opptredener**
* Steinar Sagen

**32 opptredener**
* Tore Sagen

**23 opptredener**
* Mikkel Niva

**16 opptredener**
* Solveig Kloppen

**15 opptredener**
* Else Kåss Furuseth
* Andreas Wahl
* Live Nelvik

**14 opptredener**
* Jon Almaas
* Pernille Sørensen

**13 opptredener**
* Atle Antonsen

**11 opptredener**
* Cecilie Steinmann Neess

**10 opptredener**
* Henrik Elvestad

**9 opptredener**
* Henriette Steenstrup
* Martin Beyer-Olsen

**8 opptredener**
* Are Kalvø
* Jakob Schøyen

**7 opptredener**
* Thomas Giertsen
* Lars Berrum

**6 opptredener**
* Hans Olav Brenner
* Einar Tørnquist
* Finn Tokvam
* Magnus Devold
* Marte Stokstad

**5 opptredener**
* Espen Eckbo
* Erik Solbakken
* Helén Vikstvedt

**4 opptredener**
* Dag O. Hessen
* Anne-Kat Hærland
* Christian Mikkelsen
* Trine Lise Olsen
* Kristin Skogheim

**3 opptredener**
* Siri Kristiansen
* Anne Lindmo
* Randi Liodden
* Torbjørn Røe Isaksen
* Jan Thomas
* Vegard Ylvisåker
* Ingrid Gjessing Linhave
* John Brungot

**2 opptredener**
* Bjørn Eidsvåg
* Jørgen Evensen
* Henrik Fladseth
* Hans Morten Hansen
* Espen Beranek Holm
* Caroline Johansen
* Silya Nymoen
* Petter Schjerven
* Christian Skolmen
* Yngve Skomsvoll
* Linn Skåber
* Sigrid Bonde Tusvik
* Kevin Vågenes
* Bård Ylvisåker
* Sandeep Singh

## Priser og nominasjoner

## Referanser


## Eksterne lenker
*
* Hjemmeside for programmet (TV-Norge)
Grønne Demokrater

**Grønne Demokrater** er et lite dansk sentrum-venstre parti - grunnlagt i . Dessuten er *Grønne Demokrater* i et valgteknisk samarbeid (fellesliste) med De Grønne og Demokratisk Fornyelse.  

I november 2005 stilte partiet opp ved de regionale valg i Region Midtjylland, Region Syddanmark og Region Hovedstaden. Dessuten stilte partiet opp i Københavns Borgerrepræsentation. Ingen av partiets kandidater ble valgt. 

Siden 2002 har partiet forgjeves forsøkt å samle nok underskrifter til å bli valgbar til Folketinget. 

Partiets program er fra 2002. I utarbeidelsen av programmet deltok representanter for Solidarisk Alternativ, Retsforbundet i tillegg til *De Grønne* og *Demokratisk Fornyelse*.

## Referanser
Rioudemningen

** Riou-demningen** er en demning for vannkraft og irrigasjon i Frankrike, anlagt i elva Riou. Eier er Electricité de France. Anlegget ligger i departementet Hautes-Alpes.

Demningen er en betong gravitasjonsdam av typen RCC. Dammen er 22-26 meter høy og 308 meter lang. Resevoaret rommer inntil 1 millioner m³.

## Se også
* Liste over verdens største vannkraftverk

## Eksterne lenker
* MD&A database over RCC betongdemninger, Frankrike - besøkt 8. januar 2012.
Wisconsin Highway 120

**State Trunk Highway 120** (også kjent som **Highway&nbsp;120**, **STH&nbsp;120** eller **WIS&nbsp;120**) er en stamvei under forvaltning av delstaten Wisconsin i USA. Den krysser Sørøst-Wisconsin og har sin nordligste ende like sør for East Troy, mens den ender på grensen med Illinois ved Lake Geneva. I Illinois skifter den navn til State Route 47. 

## Rutebeskrivelse
WIS&nbsp;120 er hovedsakelig en landlig tofeltsvei i hele lengden, med unntak av en strekning på 3 km der den deler trasé med US Highway 12 på østsiden av Lake Geneva. Ved Springfield (Walworth County) krysser den Highway 120.

## Statlige parker og andre severdigheter langs veien
* Alpine Valley Resort, golfklubb og teater
* Hawks View Golf Club
* Grand Geneva Resort, tidligere het den Playboy Club Resort of Lake Geneva
* Hillmoor Country Club
* Big Foot Beach State Park 

## Referanser


## Eksterne lenker
*
Bissorte vannkraftverk

** Bissortes vannkraftverk** er et vannkraftverk i Frankrike, ved elva L'Arc, ei sideelv til Rhône. Anlegget ligger i departementet Savoie. Eier er Electricité de France. Bissorte er fra 1935 og ligger helt umiddelbart ovenfor det nyere Super-Bissorte vannkraftverk, som kan anses som en utvidelse av Bissorte-anlegget.

Effekten er 75 MW fordelt på tre like store turbiner.

## Se også
* Liste over verdens største vannkraftverk

## Eksterne lenker
* Oversikt over demninger i Alpene  – Electricité de France. Besøkt 13. januar 2012.
Orelle vannkraftverk

** Orelle vannkraftverk** er et vannkraftverk i Frankrike, anlagt ved elva L'Arc, ei sideelv til Rhône. Anlegget ligger i Orelle kommune i departementet Savoie. Eier er Electricité de France. Det får kraft fra Freney-demningen litt lengre oppe i samme elv. Orelle vannkraftverk ligger like ovenfor det langt større Super-Bissorte vannkraftverk.

## Se også
* Liste over verdens største vannkraftverk

## Eksterne lenker
* Oversikt over demninger i Alpene  – Electricité de France. Besøkt 13. januar 2012.
Nadezhda Ermakova

**Nadezhda Ermakova**, belarusisk **Надзея Андрэеўна Ермакова** - *Nadzieja Andrejewna Jermakova* (født 19. april 1953 i Rozalmov i Mahiljoŭ voblast) er en belarusisk økonom, som siden juli 2011 har vært sentralbanksjef for Belarus’ nasjonalbank. 

Ermakova er utdannet ved Pinsk college of accounting i 1971, og Belarusian State Economic University i 1978. Hun startet sin karriere ved å jobbe i den sovjetiske statsbanken, innen utlån. Hun jobbet seg oppover i statsbanksystemet, og ble nestleder i filialen i Kirovsk, og senere leder i filialen i Shklov. Hun har vært styrenestleder i distriktsstyret for *Shklov District*, og styreleder for planleggingskomiteen i det samme distriktsstyret. 

Senere jobbet hun i banken *Severo-Zapad*, der hun var leder for bankens avdeling i Shklov, hvorpå hun gikk til Belagroprombank og ble leder for deres avdeling i Shklov. Hun begynte i Belarusbank i 1996, der hun har vært styrenestleder og etterhvert styreleder. 

Sentralbanksjef Pjotr Prokopovitsj gjennomgikk en hjerteoperasjon i april 2011, og Jurij Alymov ble utnevnt til fungerende sentralbanksjef mens Prokopovitsj var på rekonvalesens. I juli ble han løst fra stillingen. Den 28. juli 2011 ble Nadezhda Ermakova utpekt som ny sentralbanksjef.

I desember 2014 ble Pavel Kallaur ny sentralbanksjef, og erstattet Ermakova.

## Referanser


## Eksterne lenker
* Belarus’ nasjonalbank – The Board of the National Bank of the Republic of Belarus
La Girotte-demningen

** La Girotte-demningen** er en demning med vannkraftverk i Frankrike, anlagt i elva L'Isére, ei sideelv til Rhône. Anlegget ligger i Beaufortes i departementet Savoie, øverst i dalen nordøst for byen Albertville. Eier er Electricité de France.

Demningen er en betong gravitasjonsdam som er flere hundre meter lang, og ligger 1&nbsp;720 meter over havet.

De fire store demningene i Beaufortain-området med totalt 1&nbsp;400 GWh produksjon årlig i øvre Isère, omfatter følgende anlegg:
*Roselend-demningen (1962) – gravitasjonsdam 1&nbsp;400 moh.
*La Gittaz-demningen (1967) – buedam 1&nbsp;562 moh.
*La Girotte-demningen (1949) – gravitasjonsdam 1&nbsp;720 moh.
*Saint-Guérin-demningen (1961) – buedam 1&nbsp;559 moh.

## Se også
* Liste over verdens største vannkraftverk

## Eksterne lenker
* Oversikt over demninger i Alpene  – Electricité de France. Besøkt 13. januar 2012.
Doug Ellin

**Douglas Reed «Doug» Ellin** (født 6. april 1968) er en amerikansk manusforfatter og fjernsynsprodusent. Han er kjent for fjernsynsserien *[[Entourage]]* som han hadde ideen til og hvor han også var eksekutiv produsent og hoved manusforfatter. Han gikk på Tulane University.

## Referanser


## Eksterne lenker
*
Akademitsjeskaja (St. Petersburgs metro)

**Akademitsjeskaja** (russisk:   ) er en undergrunnsstasjon på Kirovsko-Vyborgskaja-linjen i St. Petersburgs metro. Stasjonen åpnet 31. desember 1975, som linjens nye endestasjon, da den 8,8&nbsp;km lange utvidelsen fra Plosjtsjad Vosstanija sto ferdig. I dag er linjen utvidet ytterligere.

Stasjonen er en dyptliggende pilarstasjon, som ligger 64 meter under bakken. Stasjonens er viet sovjetisk vitenskap, og i enden av sentralhallen er det en inskripsjon med et sitat av Lenin.

Søyler og buer er dekorert med rustfritt stål i en stil som minner om Majakovskaja i Moskva. Gulvet er av grå granitt og dørene mot sporene består av små kvadrater av rustfritt stål. Frem til 2004 besto belysningen i sentralhallen av spesielle lysrør som ga tilnærmet dagslys. Siden har det blitt brukt standard lysrør som gir et hvitere lys

## Eksterne lenker
*
Bramans-demningen

** Bramans-demningen** er en demning for flomkontroll og vannkraft i Frankrike, anlagt i elva L'Arc, ei sideelv til Rhône. Anlegget ligger i departementet Savoie. Eier er Electricité de France.

Demningen ligger omtrent midt mellom Mont Cenis-demningen i øst og Super-Bissorte vannkraftverk i vest.

## Se også
* Liste over verdens største vannkraftverk

## Eksterne lenker
* Oversikt over demninger i Alpene  – Electricité de France. Besøkt 13. januar 2012.
Politekhnitsjeskaja (St. Petersburgs metro)

**Politekhnitsjeskaja** (russisk: ) er en undergrunnsstasjon på Kirovsko-Vyborgskaja-linjen i St. Petersburgs metro. Stasjonen åpnet 31. desember 1975.

Stasjonen ligger 64 meter under bakken, og er en dyptliggende enkelthvelvstasjon, sammen med Plosjtsjad Muzjestva en av de to første i sitt slag i Sovjetunionen. Navnet sitt har den fått på grunn av sin umiddelbare nærhet til St. Petersburgs statlige polytekniske universitet.

Veggene var opprinnelig kledd med travertin, mens gulvet er grå granitt. Stasjonen ble pusset opp i 2009, og den mistet da noe av sin opprinnelige utforming. Blant annet ble travertin-steinen erstattet med granitt.

## Eksterne lenker
*
Tignes-demningen

** Tignes-demningen**, også kjent under navnet *Chevril*, er en demning for flomkontroll og vannkraftproduksjon i Frankrike, anlagt i elva L'Isére, ei sideelv til Rhône. Anlegget ligger i Tignes kommune i departementet Savoie. Ovenfor lengre oppe i dalen ligger skistedet Val-d’Isère. Eier av kraftanlegget og demningen er Electricité de France.

Årsproduksjonen er 660 GWh elektrisk kraft i kraftstasjonen ***Les Brevieres*** umiddelbart under demningen.

Demningen er en 160 – 180 meter høy og 296 meter lang betong buedam. Den skaper det store ***Tignes-reservoaret***, som gir kraft til vannkraftverkene *Le Chevril*, *Malgovert* (297 MW) og *Les Brevieres* (96 MW). Vannvolumene er på inntil 235 millioner m³, mens sjøens areal er inntil 320 hektar (3,2 km²). 

## Se også
* Liste over verdens største vannkraftverk

## Eksterne lenker
* Oversikt over demninger i Alpene  – Electricité de France. Besøkt 13. januar 2012.
Notre-Dame-de-Commiers-demningen

**Notre-Dame-de-Commiers-demningen** er en demning med vannkraftverk i Frankrike. Den er anlagt i elven Drac, som er en sideelv til Isere og videre Rhône. Anlegget ligger i luftlinje rett sør for Grenoble, i kommunen Notre-Dame-de-Commiers i departementet Isère. Installert vannkrafteffekt er ca 150 MW.

Demningen er en betong buedam som skaper ***Notre-Dame-de-Commiers-reservoaret*** på 2&nbsp;km² areal, som er 3&nbsp;km langt og strekker seg opp til Monteynard vannkraftverk som ligger litt lengre oppe i elva.

## Se også
*Liste over verdens største vannkraftverk

## Eksterne lenker
* Oversikt over demninger i Alpene  – Electricité de France. Besøkt 13. januar 2012.
ISO 3166-2:LV

**ISO 3166-2:LV** er Latvias del av ISO 3166-2, som er del av ISO 3166-standarden utgitt av International Orginazation for Standardization (ISO), som definerer koder for navna til hovedinndelingene (f.eks. delstater eller fylker) av alle land med kode i ISO 3166-1. 

For Latvia er det definert koder for 110 kommuner og ni republikanske byer. De ni byene har likeverdig status med kommunene.

Hver kode består av to deler, atskilt av en bindestrek. Første del er , ISO 3166-1 alfa-2-koden for Latvia. Andre del er en av følgende:
* tre sifre: kommuner
* tre bokstaver: republikanske byer

## Nåværende koder

## Endringer
Følgende endringer i Latvias oppslag har blitt kunngjort i nyhetsbrev fra ISO 3166/MA siden ISO 3166-2 først ble utgitt i 1998:

### Koder før Nyhetsbrev II-3

## Se også
* Latvias kommuner

## Eksterne lenker
* Municipalities of Latvia, Statoids.com
Multivariat statistikk

**Multivariat statistikk** er en gren av statistikken som observerer og analyserer tilfeller der flere variabler opptrer samtidig. Anvendelse av multivariat statistikk kalles **multivariat analyse**. Bivariat analyse er et særtilfelle der det opptrer to variabler.

## Referanser
Elisabet Norderup Michelson

**Kerstin Elisabet Katarina Norderup Michelson** (født 1. februar 1962) er en norsk gründer fra Skarnes i Sør-Odal. Hun er grunnlegger av selskapet *Elmico AS*.

Norderup Michelson etablerte Elmico i 2003 på Galterud i Innlandet fylke. Selskapet utvikler konsepter basert på herdeplastprodukter som epoxy, polyuretan, polyurea, akryl eller polyester. Kundene er industri og byggebransjen, offshore, kjemisk teknisk industri og verftsindustrien. I 2010 ble hun tildelt Innovasjon Norges pris som *[[Årets gründerkvinne]]* for sitt arbeid med å etablere og utvikle Elmico. 

## Referanser


## Eksterne lenker
* Elmico AS
Saint-Guérin-demningen

**Saint-Guérin-demningen** er en demning med vannkraftverk i Frankrike. Den er anlagt i en øvre sideelv til Isere og videre Rhône. Byggingen av kraftverket og demningen var ferdig i 1961. Anlegget ligger i området Beaufortain i departement Savoie. Dette er i luftlinje rett øst for byen Albertville.

Årlig produksjon er 80 GWh.

Demningen er en betong buedam som ligger i 1.559 meters høyde over havet.

De fire store demningene i Beaufortain-området med totalt 400 GWh produksjon årlig i øvre Isère, omfatter følgende anlegg:
*Roselend-demningen (1962) – gravitasjonsdam 1.400 moh.
*La Gittaz-demningen (1967) – buedam 1.562 moh.
*La Girotte-demningen (1949) – gravitasjonsdam 1.720 moh.
*Saint-Guérin-demningen (1961) – buedam 1.559 moh.

## Se også
*Liste over verdens største vannkraftverk

## Eksterne lenker
* Oversikt over demninger i Alpene  – Electricité de France. Besøkt 13. januar 2012.
* Vannkraftverk i Beaufortain – Sabaudia. Besøkt 13. januar 2012.
Jaguares (musikkgruppe)

**Jaguares** er en meksikansk rockegruppe. Den ble danna i 1995 av to av de gjenværende medlemmene av Caifanes, en av de mest innflytelsesrike gruppene innen meksikansk rock, samt to nye musikere. Vokalisten er tidligere Caifanes-vokalist Saúl Hernández.

Gruppas navn kommer fra en drøm hvor Hernández så seg selv synge inne i munnen til en jaguar.

## Medlemmer
* Saúl Hernández (siden 1996; vokalist og andregitar)
* Alfonso André (siden 1996; trommer og andrevokalist)
* César "Vampiro" López (siden 1999; førstegitar)
* Diego Herrera (siden 2007; keyboard og synthesizer)
* Marco Rentería (siden 2005; bass)

## Diskografi
**El Equilibrio de los Jaguares* (1996)
**Bajo el Azul de Tu Misterio* (1999) (dobbelt-CD)
**Cuando la Sangre Galopa* (2001)
**El Primer Instinto* (2002)
**Crónicas de un Laberinto* (2005)
**45* (2008)

## Eksterne lenker
* 
*
J. Edgar

***J. Edgar*** er en amerikansk biografisk dramafilm fra 2011, regissert av Clint Eastwood. Filmen handler om J. Edgar Hoover, hans liv og karriere i FBI. Hovedrollen som Hoover spilles av Leonardo DiCaprio. Andre roller spilles av Armie Hammer, Naomi Watts, Josh Lucas, og Judi Dench.

## Handlingsreferat
I 1919, etter at anarkister mislykkes med å drepe justisminister A. Mitchell Palmer, gir Palmer sin unge protegé J. Edgar Hoover i oppgave å grunnlegge en ny instans dedikert til å etterforske radikale personer. Hoover begynner raskt å lage en liste over mistenkte. Han møter Helen Gandy, en ny sekretær ved justisdepartementet, og ansetter henne som hans personlige sekretær. Hoover finner ut at Arbeidsdepartementet nekter å utvise noen uten bevis for at de har begått noen forbrytelser. Hoover får vite at Anthony Caminetti, kommisjonær for innvandring, har en dyp motvilje mot anarkisten Emma Goldman. 

Hoover klarer å få Goldman kvalifisert for utvisning fra USA, og skaper samtidig presedens for utvisning på grunnlag av påstander om radikal konspirasjon. Etter flere slike raid mot mistenkte radikale grupper, mister Palmer jobben som justisminister. Hans etterfølger, Harlan F. Stone, utnevner Hoover til direktør for FBI. Filmen følger deretter J. Edgar Hoover i hans personlige og profesjonelle karriere i løpet av de neste tiårene. Inkludert etterforskningen av kidnappingen av barnet til Charles Lindbergh som får nasjonal oppmerksomhet, og president Herbert Hoover gir FBI i oppgave å etterforske saken. Dette fører etter hvert til arrestasjon av Bruno Richard Hauptmann for kidnappingen og drapet på Lindbergh-barnet. Senere forsøker Hoover å presse Martin Luther King, Jr. til å avvise Nobels fredspris, og sender ham et brev som truer med å avsløre hans utroskap. King aksepterer likevel fredsprisen. 

## Skuespillere

* Leonardo DiCaprio som FBI-direktør J. Edgar Hoover.
* Armie Hammer som Clyde Tolson.
* Naomi Watts som sekretær Helen Gandy.
* Josh Lucas som Charles Lindbergh
* Judi Dench som Anna Marie Hoover. Mor til J. Edgar Hoover.
* Dermot Mulroney som Norman Schwarzkopf sr.
* Damon Herriman som Bruno Richard Hauptmann
* Jeffrey Donovan som Robert F. Kennedy
* Ed Westwick som agent Smith.
* Zach Grenier som John Condon
* Ken Howard som U.S. Attorney General Harlan F. Stone
* Stephen Root som Arthur Koehler.
* Denis O'Hare som Albert S. Osborn
* Adam Driver som Walter Lyle
* Geoff Pierson som A. Mitchell Palmer
* Lea Thompson som Lela Rogers
* Christopher Shyer som president Richard Nixon
* Miles Fisher som agent Garrison
* Jessica Hecht som Emma Goldman.
* Michael O'Neill som Senator Kenneth McKellar.
* Christian Clemenson som inspektør Schell.
* Geoff Stults som Raymond Caffrey
* Emily Alyn Lind som Shirley Temple
* Amanda Schull som Anita Colby
* Josh Hamilton som Robert Irwin
* Kaitlyn Dever som Palmer’s datter.
* Sadie Calvano som Edgar’s niese. 

## Eksterne lenker
* 
*
Espinoza Paz

**Isidro Chávez Espinoza** (født 29. oktober 1981 i Angostura i Sinaloa), mest kjent under artistnavnet **Espinoza Paz**, er en meksikansk sanger og låtskriver innen sjangerne norteño og banda.

## Diskografi
### Studioalbum
* *El canta autor del pueblo* (2008)
* *Yo no canto, pero lo intentamos* (2009)
* *Del rancho para el mundo* (2010)
* *Canciones que duelen* (2011)

## Referanser


## Eksterne lenker
* 
* 
* 
* Espinoza Paz hos Billboard
Chambon-demningen

**Chambon-demningen** er en demning med vannkraftverk (St. Guillerme) i Frankrike. Den er anlagt i Romanche, en øvre sideelv til Drac og videre Rhône. Byggingen av kraftverket og demningen var ferdig i 1935. Anlegget ligger i Mizoën kommune i departement Isère. Dette er i luftlinje sørøst for byen Grenoble.

Årlig produksjon er 210 GWh. Effekt installert er 116 MW fordelt på 2 x 58 MW francisturbiner.

Demningen er en betong gravitasjonsdam som ligger i 1.039 meters høyde over havet. Den er 90-137 meter høy og 294 meter lang. Den skaper ***Chambon-reservoaret*** med et areal på 140 hektar og inntil 51 millioner m³ vannmasser.

## Se også
*Liste over verdens største vannkraftverk

## Eksterne lenker
* Oversikt over demninger i Alpene  – Electricité de France. Besøkt 13. januar 2012.
Shahrestan

**Shahrestan** (persisk شهرستان) er en geografisk, politisk enhet i Iran. Ordet «shahrestan» er sammensatt av de to persiske ordene «shahr» og «ostan», som betyr henholdsvis by og provins. På norsk motsvarer det fylke eller region. Iran består av 30 provinser («ostān») som i sin tur er inndelt i fylker («shahrestan»). Provinsen Fars har flest fylker, den har tjuetre mens provinsene Semnan og Sør-Khorasan har færrest med fire i hver. I 2005 var det 324 fylker i Iran. 

## Se også
*Provinser i Iran
Shame

***Shame*** er en britisk erotisk dramafilm fra 2011, regissert av Steve McQueen som også har vært med på å skrive manus.

Filmen handler om sexavhengige Brandon, og hva som skjer når hans omsorgsfulle søster flytter inn i leiligheten hans. Hovedrollene spilles av Michael Fassbender og Carey Mulligan.

## Handling
Brandon Sullivan er en ungkar, bosatt i New York City. Han har hyppig sex med forskjellige prostituerte, og onanerer flere ganger daglig. En dag får Brandon øyekontakt med en kvinne iført en forlovelsesring på t-banen en morgen. Brandon onanerer på badet etterpå, på arbeidsplassen. Brandon og hans gifte sjef, David, flørter med kvinner ved en nattklubb samme kveld. Senere har Brandon sex i en rolig gate, sammen med kvinnen David fikk øye på tidligere den dagen.

Brandon får snart besøk av sin søster Sissy. Når han ankommer leiligheten sin blir han forskrekket over å finne henne i dusjen hans. Sissy har noen jobber i byen og ber om å bo i hans leilighet. Senere hører han henne bønnfalle over telefon til kjæresten hennes om ikke å avvise henne. Etter at Brandons datasystem blir infisert med et datavirus, og de oppdager at harddisken hans er full av pornografi. David går ut ifra at Brandons praktikant var ansvarlig.

Senere har Sissy sex med David på brorens soverom, samtidig som Brandon, i avsky, løper sin vei. Senere den kvelden forsøker Sissy å komme seg i seng sammen med Brandon også, men han beordrer henne ut av rommet. Brandon går på stevnemøte med en medarbeider Marianne, som nylig er separert. Men Brandon misliker ideen om ekteskap, og innrømmer at forholdene hans aldri varer lenger enn fire måneder.

## Skuespillere

* Michael Fassbender som Brandon Sullivan
* Carey Mulligan som Sissy Sullivan
* James Badge Dale som David
* Nicole Beharie som Marianne
* Alex Manette som Steven.
* Elizabeth Masucci som Elizabeth.
* Hannah Ware som Samantha
* Robert Montano som en kelner

## Referanser


## Eksterne lenker
* 
*
Verney-demningen

**Verney-demningen** er en demning som tjener to ulike vannkraftverk i den lille elva Eau d'Olle i sørøstre Frankrike. Den tjener som nedre reservoar for  pumpekraftverket Grand Maison vannkraftverk som ligger lengre oppe i dalen, og den tjener direkte som kraftkilde for ***Oz vannkraftverk*** som er knyttet til demningen i Eau d'Olle, et tilsig til elva Drac som senere renner ut i Isère, en bielv til Rhône.

Anlegget ligger i kommunen Allemont i departement Isere, i de franske Alpene like sørøst for byen Grenoble. Kraftanlegget og demningene ligger rett sør for Grand-Maison og umiddelbart nedenfor Grand-Maison vannkraftverk som rservoaret her starter ved.

## Se også
*Liste over verdens største vannkraftverk

## Eksterne lenker
Oversikt over demninger i Alpene  – Electricité de France. Besøkt 13. januar 2012.
Q’enqo

**Q'enqo**, **Q'inqu** eller **Kenko**, er et hellig sted for inkaene som befinner seg fire kilometer nordøst for Cusco i Peru. Det består av to steder som ligger like ved hverandre: Q'enqo Grande og Q'enqo Chico. Hovedbyggverket er en seks meter høy monolitt plassert på en delvis naturlig hule. Inni hula er det et bord eller alter som ble brukt til hellige ritualer.

Navnet Q'enqo er quechua og betyr «labyrint».

## Eksterne lenker
* Q'enqo hos COSITUC
Sassière-demningen

**La Coche vannkraftverk** er et vannkraftverk i Frankrike. Den ligger i småelva Tarentaise som er en øvre bielv til Isère, som igjen er en bielv til Rhône. Anlegget ligger i departement Savoie, i de franske Alpene et stykke sørøst for byen Albertville helt inne på grensen til Italia. Demningen ligger like nord-norsøst for skibyen Val-d’Isère.

Byggingen av demningen var ferdig i 1959. Den regulerer den ellers naturlige ***Sassièresjøen*** med en 16 meter høy demning, i hele 2.440 meters høyde over havet.

## Se også
*Liste over verdens største vannkraftverk

## Eksterne lenker
Oversikt over demninger i Alpene  – Electricité de France. Besøkt 13. januar 2012.
Cusset vannkraftverk

**Cusset vannkraftverk** er et vannkraftverk i Frankrike. Dette er et kraftverk som får kraft fra to demninger i elva Rhône. Det ligger i en avledet kanal – Jonagekanalen – som er gravd ut som snarvei i en større sving i elva i kommunene Villeurbanne og Vaulx-en-Velin i departementet Rhone, like ovenfor millionbyen Lyon.

Anlegget får sin energi fra Jonage-demningen som ligger ti kilometer lengre øst, i Jonagekanalen.

Byggingen av kraftverket og demningene var ferdig i 1899. Vannføringen i kanalen er på 600 m3/sek. Det er bygget ut 105 MW effekt, installert i 15 x 7 MW kaplanturbiner.

## Se også
*Liste over verdens største vannkraftverk

## Eksterne lenker
Oversikt over demninger i Alpene  – Electricité de France. Besøkt 13. januar 2012.
Paedophryne amauensis

***Paedophryne amauensis*** er en froskeart som lever i Papua Ny-Guinea. Med ei lengde på bare 7,7 millimeter er den det minste av alle virveldyr man kjenner til. Den ble oppdaga i august 2009 og formelt beskrevet i januar 2012. I likhet med de andre kjente *Paedophryne*-artene lever den i løv på bakken i tropiske skoger.

## Oppdagelse
Frosken ble oppdaga i august 2009 av herpetologen Christopher Austin og doktorgradsstudenten Eric Rittmeyer på en ekspedisjon for å utforske det biologiske mangfoldet i Papua Ny-Guinea. Den ble funnet nær landsbyen Amau i provinsen Central. Oppdagelsen ble publisert i den vitenskapelige journalen PLoS (forkortet fra *Public Library of Science*) den 11. januar 2012.

## Referanser




## Eksterne lenker
*
Woolloomooloo

**Woolloomooloo** er en forstad til Sydney i Australia. Den befinner seg langs sjøen 1,5 km øst for Sydney sentrum. Det er særlig kjent for den store brygga Finger Wharf. Området har tradisjonelt vært et arbeiderklassedistrikt, men dette har endra seg etter gentrifisering av Sydneys indre byområder. Utviklinga ved sjøkanten, særlig boligbygginga på Finger Wharf, er den viktigste årsaken.

Navnet Woolloomooloo kommer fra den første bygninga i området, Woolloomooloo House, som ble oppført av landeieren John Palmer. Det er usikkert hvordan han fant på navnet, men man regner med at er inspirert av et eller annet aboriginsk ord.

## Eksterne lenker
*
Sandro Rosell

**Alexandre Rosell i Feliu** (født 6. mars 1964 i Barcelona), best kjent som **Sandro Rosell**, var president i FC Barcelona fra 2010 til 2014. Han tok over jobben etter Joan Laporta 1. juli 2011. Rosell har en MBA fra ESADE.

## Eksterne lenker
*
HMK

**HMK** har flere betydninger:

* Hans Majestet Kongen – titulering av Norges konge
* Hemnes Motorsportklubb – motorsportklubb i Korgen
* H.M. Kristiansens Automobilbyrå – turbusselskap i Oslo
Otto Pérez Molina

**Otto Fernando Pérez Molina** (født 1950) er en guatemalansk politiker og tidligere offiser. Han var president i Guatemala fra 14. januar 2012 til 3. september 2015, da han gikk av etter at nasjonalforsamlingen fratok ham immunitet på bakgrunn av en korrupsjonssak. Han ble pågrepet og satt i varetekt. 

Han er utdannet offiser ved School of the Americas og har graden brigadegeneral. Før han gikk inn i politikken for Partido Patriota ledet han den militære etterretningstjenesten.

## Referanser


## Eksterne lenker
*
Han Andi

**Keiser Ān av Hàn** (tradisjonell kinesisk: 漢安帝; forenklet kinesisk: 汉安帝; hanyu pinyin: *Hàn Āndì*; født år 94, død 30. april 125 i Wancheng), født **Líu Hù** (劉祜), posthumt navn **Xiàoān** (孝安;), var den sjettekeiseren av det senere kinesiske Han-dynastiet, kjent som det senere Han eller Det østlige Han-dynasti, fra 106 til 125. 

## Liv og virke
### Bakgrunn
Han var barnebarnet til keiser Han Zhangdi.

Da enkekeiserinne Deng Suis stesønn, spedbarnet Han Shangdi, overtok tronen i 105, holdt hun hans tolv år gamle fetter Líu Hù i hovedstaden Luoyang for å sikre tronfølgen i tilfelle barnekeiseren skulle dø. 

### Keiser
Prins Hù overtok tronen da Shangdi døde i september 106, men Deng Sui fortsatte som regent helt til hennes død i 121. Samtidig ble landet plaget av tørke, og bøndene gjorde opprør. Enkekeiserinne Deng var en dyktig herskerinne. Naturkatastrofene og krigene mot qiang- og de sørlige xiongnu-barbarene klarte hun å ta seg av rimelig godt. Hun gjennomførte dessuten mange reformer innen strafferetten i riket. 

Keiser An synes å ha hatt minimal innflytelse på styre og stell. Han kom imidlertid under sterk personlig innflytelse fra hoffevnukkene Jiang Jing (江京) og Li Run (李閏), og enda mer under sin amme Wang Sheng (王聖). Han var også sterkt influert av sin favorittkonkubine Yan Ji (閻姬). Han gjorde henne til keiserinne i 115, selv om hun hadde forgiftet en av hans andre konkubiner, konkubine Li, som var moren til hans eneste sønn, Liu Bao (劉保) tidligere samme år. Selv om disse folkene var uten reell makt så lenge eknkekeiserinne Deng levde, planla de å gripe makten så snart hun var ute av bildet. Enkedronning Deng var i noen grad klar over disse planer og var krenket; det skuffet henne også at keiser An, som hadde vært et kvikt og intelligent barn, hadde neglisjert sine studier og bare interesserte seg for drikking og kvinner. Det antas at hun på et tidspunkt overveiet å sette ham til side og erstatte ham med han fetter Liu Yi (劉翼), prinsen av Pingyuan. Men hun bestemte seg til slutt for ikke å gjøre dette.

I 120 utpekte keiser An sin eneste sønn, prins Bao, til kronprins.

Keiser An kom altså først til personlig makt i 121, da enkekeiserinnen døde. Da var han 28 år gammel. Qiang- og xiongnu-opprørene blusset straks opp igjen, og skulle plage resten av hans levetid. På grunn av beskyldninger som var blitt rettet mot Deng Sui fjernet keiseren etter sin maktovertakelse alle hennes slektninger fra deres embeder og tvang flere av hennes familiemedlemmer til å begå selvmord.

I sin regjeringstid bekymret han seg lite om statsstyret; den slags overlot han for det meste til sine evnukker og til sin hustru. Selv nøt han luksuslivet og gav seg hen til alkoholen. 

Da keiser Ān døde i 125 i Wancheng (宛城 - dagens Nanyang) på en reise, var han bare 31 år gammel.

## Æranavn
**Yŏngchū* (永初) 107–113
**Yúanchū* (元初) 114–120
**Yŏngníng* (永寧) 120–121
**Jiànguāng* (建光) 121–122
**Yánguāng* (延光) 122–125

## Referanser


## Litteratur
* Josef Guter: *Lexikon zur Geschichte Chinas. Sieben Jahrtausende im Überblick.* Marix-Verlag, Wiesbaden 2004, ISBN 3-937715-40-1.
Alexander Hoyos

**Alexander Graf von Hoyos** (født 13. mai 1876 i Fiume, død 20. oktober 1937 i Schwertberg i Oberösterreich) var en diplomat for Østerrike-Ungarn i tiden før og under første verdenskrig, og som spilte en betydelig rolle under julikrisen, hvor han sto for «misjon Hoyos» hvor han sørget for tysk støtte til det østerriksk-ungarske ultimatum mot Serbia.

Etter at første verdenskrig brøt ut, fikk han mindre betydningsfulle oppgaver, men fortsatte som stabssjef i utenriksdepartementet fram til januar 1917 da ble satt til åpne den nye østerriksk-ungarske ambassaden i Kristiania.

Etter at at Østerrike-Ungarn ble oppløst, trakk han seg tilbake fra offentlig tjeneste til han døde i Schwertberg 20. oktober 1937.

## Skrifter
* *Der deutsch-englische Gegensatz und sein Einfluß auf die Balkanpolitik Österreich-Ungarns.* Verlag de Gruyter, Berlin 1922.
* *Weltenwende. Ein Vorschlag zur Lösung der Weltkrise*. Verlag Jung Österreich, Wien 1931.

## Referanser


## Eksterne lenker
* 'Hoyos Alexander Graf', Österreichisches Biographisches Lexikon 1815-1950
* 'Alexander Graf von Hoyos, Freiherr zu Stichsenstein', Solving Problems Through Force